PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Proiectului  Legii monumentelor de for public
Proiectul  Legii monumentelor de for public (P.L.-X 506/2005) a fost transmis  Comisiei pentru cultură, arte, mijloace de informare în masă, cu adresa nr. P.L-X 506 din 7 noiembrie 2005.
Comisia pentru cultură, arte, mijloace de informare în masă a fost sesizată în fond cu acest proiect de Lege, în procedură de urgenţă,  spre avizare fiind transmis  Comisiei pentru buget, finanţe şi bănci, Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi. Au fost primite avize favorabile, în forma adoptată de Senat, din partea  Comisiei juridice de disciplină şi imunităţi şi din partea Comisiei pentru administraţie publică, amenajarea teritoriului şi echilibru ecologic. Comisia pentru buget, finanţe şi bănci nu a transmis avizul până la data întocmirii raportului. În redactarea raportului, Comisia a ţinut cont de avizul nr. 942/15.07.2005 emis de Consiliul Legislativ.

Potrivit prevederilor art. 73  din Constituţia Românie, republicată, proiectul de Lege face parte din categoria legilor ordinare. 

Proiectul de Lege a fost dezbătut în şedinţele Comisiei din zilele de 8 şi 22 decembrie 2005. 

În conformitate cu prevederile art. 54 şi art. 55 din Regulamentul Camerei Deputaţilor, republicat, din partea Guvernului, au participat la lucrările Comisiei,  d-nul Virgil Ştefan Niţulescu, secretar de stat în Ministerului Culturii şi Cultelor,  Adrian Crăciunescu  şi Dan Nicolae, director general  şi respectiv şef  serviciu în Ministerul Culturii şi Cultelor, iar în calitate de invitat - d-nul  Mihai Oroveanu, director  general al  Muzeului Naţional de Artă Contemporană. 

La lucrările Comisiei au fost prezenţi 19 deputaţi, din totalul de 21 de membri ai Comisiei.

 Proiectul de Lege a fost adoptat de Senat în şedinţa din 31 octombrie 2005.


Raportul Comisiei a fost adoptat cu unanimitatea voturilor celor prezenţi în sală în momentul votării.


Potrivit art. 75 din Constituţia României, republicată, şi a art. 92 din Regulamentul Camerei Deputaţilor, republicat, proiectul de Lege este de  competenţa decizională a Camerei.


În urma dezbaterii, Comisia pentru cultură, arte, mijloace de informare în masă propune adoptarea proiectului Legii monumentelor de for public, cu amendamente.
   PREŞEDINTE,



SECRETAR,

    

Raluca TURCAN


       Dumitru AVRAM
        Expert,                                                     


   Cristina DAN                                            

I. Amendamente admise



În urma dezbaterii, Comisia propune adoptarea proiectului Legii monumentelor de for public, cu următoarele amendamente:

	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3

	1.       
	Titlul legii : Legea monumentelor de for public
	Nemodificat
	

	2.
	Art.1.- Prezenta lege reglementează cadrul juridic general al realizării, amplasării şi administrării monumentelor de for public.
	Nemodificat
	

	3.
	Art.2. – În sensul prezentei legi: 
a) monumentele  de for public sunt bunuri imobile, lucrări de artă plastică monumentală, construcţii sau amenajări neutilitare având caracter decorativ, comemorativ şi de semnal, amplasate în spaţii publice, pe terenuri aflate în domeniul public sau privat al statului, ori al unităţilor administrativ - teritoriale;

b)monumentele de for public clasate sunt monumentele de for public clasate ca monument istoric, până la data adoptării prezentei legi şi cuprinse în Lista  monumentelor istorice, actualizată, publicată în Monitorul Oficial al României, Partea I, precum şi cele clasate ulterior ca monumente istorice, potrivit prevederilor legale.

	Articolul 2 se modifică şi va avea următorul cuprins:

„Art. 2. – (1) În sensul prezentei legi, monumentele de for public sunt bunuri imobile, lucrări de artă plastică, artă monumentală, construcţii sau amenajări neutilitare, având caracter decorativ, comemorativ şi de semnal, amplasate în spaţii publice, într-o zonă de protecţie, pe terenuri aflate în domeniul public sau privat al statului ori al unităţilor administrativ - teritoriale.

(2) Monumentele de for public pot fi clasate ca monumente istorice, urmând regimul juridic general stabilit pentru acestea.”

(Amendament propus de d-na deputat Raluca Turcan şi dl. deputat Zamfir Dumitrescu )
	Pentru o mai clară exprimare şi pentru instituirea unui spaţiu de protecţie absolut necesar.

	4.
	Art. 3. – Monumentele de for public sunt obiectul exclusiv al proprietăţii publice şi se află în administrarea autorităţilor administraţiei publice centrale sau locale ori a instituţiilor şi serviciilor publice subordonate acestora, după caz.
	Articolul 3 se elimină.

(Amendament  propus de dl. deputat Emilian Valentin Frâncu )
	Pentru a se elimina prevederi confuze sau redundante.

	5.


	Art. 4. – (1) În condiţiile legii, monumentele de for public sunt sau pot fi clasate ca monumente istorice.

(2) Monumentele de for public clasate urmează regimul juridic general al monumentelor istorice, potrivit reglementărilor legale.
	Articolul 4 se elimină.

(Amendament propus de dl. deputat Emilian Valentin Frâncu)
	Pentru eliminarea unor prevederi redundante.

	6.


	Art. 5. – În condiţiile prezentei legi, sunt sau dobândesc statutul de monumente de for public, după caz, bunurile imobile enumerate la art.2 lit. a), aflate, la data intrării în vigoare a prezentei legi, în spaţii publice, pe terenuri aparţinând domeniului public sau privat al statului ori al unităţilor administrativ - teritoriale, dacă îndeplinesc una din următoarele condiţii:

a) amplasarea acestora s-a realizat în baza unei autorizaţii de construire emise cu respectarea reglementărilor legale în vigoare la data amplasării;

b) existenţa acestora este consemnată sau atestată ca notorie, până la data de 31 decembrie 1989, prin publicaţii ştiinţifice, ghiduri turistice sau alte tipărituri având caracter de informare publică, ori prin evidenţele autorităţilor, instituţiilor şi serviciilor publice;

c) realizarea şi amplasarea acestora  se regăsesc în Lista monumentelor istorice, potrivit dispoziţiilor Legii nr.422/2001 privind  protejarea monumentelor istorice, cu modificările şi completările ulterioare.
	Articolul 5 se  renumerotează, devine art. 3 se modifică şi va avea următorul cuprins:

„Art. 3. – În condiţiile prezentei legi, sunt sau dobândesc statutul de monumente de for public, după caz, bunurile imobile enumerate la art.2 alin.(1), aflate, la data intrării în vigoare a prezentei legi, în spaţii publice, pe terenuri aparţinând domeniului public sau privat al statului ori al unităţilor administrativ - teritoriale, dacă îndeplinesc una din următoarele condiţii: 

 a) amplasarea acestora s-a realizat în baza unei autorizaţii de construire emise cu respectarea reglementărilor legale în vigoare la data amplasării;

b) existenţa acestora este consemnată sau atestată ca notorie, până la data intrării în vigoare a prezentei legi, prin publicaţii ştiinţifice, ghiduri turistice sau alte tipărituri având caracter de informare publică, ori prin evidenţele autorităţilor, instituţiilor şi serviciilor publice.”

(Amendament propus de d-nii deputaţi Emilian Valentin Frâncu, Zamfir Dumitrescu)
	Pentru o mai corectă delimitare a sferei de cuprindere a legii

	7.


	Art.6. – (1) Monumentele de for public se pot realiza după cum urmează:

a) ca obiectiv de investiţie prevăzut în bugetele autorităţilor, instituţiilor şi serviciilor publice;

b) în cadrul unor programe şi proiecte culturale finanţate din fonduri alocate de la bugetul de stat şi/sau de la bugetele locale, potrivit prevederilor legale în vigoare;

c) în cadrul unor parteneriate constituite între autorităţi şi/sau instituţii publice subordonate acestora şi persoanele fizice sau juridice de drept privat, având drept scop susţinerea unor programe sau proiecte de artă plastică monumentală;

d) în cadrul unor programe sau proiecte culturale promovate şi susţinute exclusiv din fonduri private, de persoanele fizice sau juridice de drept privat, cu acordul autorităţilor administraţiei publice locale competente teritorial.
(2) În situaţiile prevăzute la alin. (1) lit. c) şi d), autorităţile, instituţiile sau serviciile  publice care administrează terenul pe care urmează a se amplasa un monument de for public vor stabili, prin act prealabil, încheiat cu persoanele fizice sau juridice de drept privat, condiţiile de trecere  în proprietate publică a statului sau a unităţilor administrativ-teritoriale, după caz,  a bunurilor imobile în cauză.


	Articolul 6 se renumerotează, devine art. 4, se modifică şi va avea următorul cuprins:

„Art. 4. – Monumentele de for public se pot realiza după cum urmează:
a) ca obiectiv de investiţie prevăzut în bugetele autorităţilor, instituţiilor şi serviciilor publice;
b) în cadrul unor programe şi proiecte culturale finanţate din fonduri alocate de la bugetul de stat şi/sau de la bugetele locale, potrivit prevederilor legale în vigoare;
c) în cadrul unor parteneriate constituite între autorităţi şi/sau instituţii publice subordonate acestora şi persoane fizice sau juridice de drept  privat, având drept scop susţinerea unor programe sau proiecte de artă plastică, sau artă plastică monumentală;
d) în cadrul unor programe sau proiecte culturale promovate şi susţinute exclusiv din fonduri private, de persoane fizice sau juridice de drept privat, cu acordul autorităţilor administraţiei publice locale competente teritorial.”

Alin. (2) se elimină.

( Amendament propus de Comisie)
	Pentru eliminarea unor prevederi redundante.



	8
	Art. 7. – Amplasarea monumentelor de for public se va realiza cu respectarea tuturor prevederilor legale în vigoare privind urbanismul şi autorizarea executării lucrărilor de construcţii, cu avizul consultativ al  Ministerul Culturii şi Cultelor, în baza analizei realizate de Comisia Naţională pentru Monumente de For Public.


	Articolul 7 se renumerotează devine art. 5, se modifică şi va avea următorul cuprins:

„Art. 5. – Amplasarea monumentelor de for public se va realiza cu respectarea tuturor prevederilor legale în vigoare privind urbanismul şi autorizarea executării lucrărilor de construcţii, precum şi cu avizul privind concepţia artistică a monumentului de for public, emis de către Ministerul Culturii şi Cultelor sau, după caz, de serviciile deconcentrate ale acestuia, în baza analizei realizate de Comisia Naţională pentru Monumente de For Public, respectiv, de comisiile zonale pentru monumente de for public.”
 (Amendament propus de d-nii deputaţi Zamfir Dumitrescu, Kelemen Hunor, Márton Árpád Francisc)
	Pentru  o mai clară definire a conţinutului avizului şi a 

	9.
	Art. 8. – (1) Se constituie şi funcţionează, pe lângă Ministerul Culturii şi Cultelor, Comisia Naţională pentru Monumentele de For Public, ca organism consultativ de specialitate domeniu monumentelor de for public.

(2) Comisia Naţională pentru Monumente de For Public este formată din 7 membri, artişti ori specialişti din domeniul artelor vizuale şi/sau critici de artă, recunoscuţi pentru competenţa profesională şi probitatea morală.

(3) Numirea membrilor Comisiei Naţionale pentru Monumente de For Public se face la propunerea ministrului culturii şi cultelor, cu avizul Comisiilor de cultură ale Senatului şi Camerei Deputaţilor, prin ordin al ministrului culturii şi cultelor, pentru un mandat de 3 ani, care poate fi reînnoit, consecutiv o singură dată.

(4) Comisia este condusă de un preşedinte, ales dintre membrii acesteia, cu votul majorităţii lor. 

(5) Principalele atribuţii ale Comisiei Naţionale pentru Monumentele de For Public sunt următoarele:

a) propune aprobarea strategiei Ministerului Culturii şi Cultelor privind monumentele de for public;

b) analizează proiectele de monumente de for public propuse spre avizare şi propune, după caz:

1. avizarea consultativă a proiectelor;

2. revizuirea proiectelor, cu recomandări, în vederea unei analize ulterioare; 

3. respingerea proiectelor;

c) încredinţează sau delegă, prin consens, preşedintelui ales, mandate şi competenţe în vederea exercitării, în mod operativ, a atribuţiilor specifice Comisiei.
(6) Alte atribuţii ale Comisiei Naţionale pentru Monumente de For Public se stabilesc prin regulamentul de organizare şi funcţionare a acestui organism, aprobat prin ordin al ministrului culturii şi cultelor.

(7) Secretariatul Comisiei Naţionale pentru Monumente de For Public este asigurat de către un funcţionar public din compartimentul de specialitate din Ministerul Culturii şi Cultelor, numit prin ordin al ministrului culturii şi cultelor.
	Articolul 8 se renumerotează, devine art. 6, se modifică şi va avea următorul cuprins:

„Art. 6. – (1) Se constituie şi funcţionează, Comisia Naţională pentru Monumentele de For Public, ca organism de specialitate al Ministerului Culturii şi Cultelor, în domeniul monumentelor de for public.

(2) Comisia Naţională pentru Monumente de For Public este formată din  11 membri, artişti, arhitecţi, urbanişti ori specialişti din domeniul artelor vizuale şi/sau critici de artă recunoscuţi pentru competenţa profesională şi probitatea morală.

(3) În vederea evitării conflictului de interese, fiecare membru al Comisiei Naţionale pentru Monumente de For Public va semna o declaraţie de imparţialitate, conform Anexei la prezenta lege.
(4) Numirea membrilor Comisiei Naţionale pentru Monumente de For Public se face la propunerea Academiei Române, a asociaţiilor profesionale de specialitate, a instituţiilor de învăţământ superior de specialitate şi a instituţiilor publice de specialitate, prin ordin al ministrului culturii şi cultelor, pentru un mandat de 3 ani, care poate fi reînnoit, consecutiv, o singură dată.

(5) Comisia este condusă de un preşedinte, ales dintre membrii acesteia, cu votul majorităţii lor.

(6) Principalele atribuţii ale Comisiei Naţionale pentru Monumente de For Public sunt următoarele:

a) propune Ministerului Culturii şi Cultelor  aprobare strategiei privind monumentele de for public;

b) analizează proiectele de monumente de for public supuse  avizării şi propune, după caz: 

1. avizarea proiectelor;

2. revizuirea proiectelor, cu recomandări, în vederea unei analize ulterioare;

3. respingerea proiectelor;


c) stabileşte zona de protecţie pentru monumentele de for public avizate.
(7) Alte atribuţii ale Comisiei Naţionale pentru Monumente de For Public se stabilesc prin regulamentul de organizare şi funcţionare a acestui organism, aprobat prin ordin al ministrului culturii şi cultelor.

(8) Secretariatul Comisiei Naţionale pentru Monumente de For Public este asigurat de către un funcţionar public din cadrul compartimentul de specialitate din Ministerului Culturii şi Cultelor, numit prin ordin al ministrului culturii şi cultelor.

(9) Membrii Comisiei Naţionale pentru Monumente de For Public primesc o indemnizaţie lunară, pentru lunile în care Comisia se întruneşte, reprezentând 20% din indemnizaţia lunară a unui secretar de stat, la care se adaugă decontarea cheltuielilor de participare la lucrările comisiei.”
( Amendament propus de d-na deputat Monica Octavia Muscă şi d-nii deputaţi:Emilian Frâncu, Zamfir Dumitrescu, Petre Străchinaru)
	Pentru o mai bună definire a modului de constituire a Comisiei 

	10.
	
	După articolul  6 se introduce un articol nou, art.7 ca va avea următorul cuprins:

„Art. 7. – (1) La propunerea Comisiei Naţionale pentru Monumente de For Public, ministrul culturii şi cultelor, înfiinţează, prin ordin, până la 15 comisii zonale pentru Monumente de For Public, care vor exercita pentru localităţile rurale din teritoriul de competenţă, atribuţiile delegate de Comisia Naţională pentru Monumentele de For Public.

(2) Teritoriul de competenţă al unei comisii zonale poate fi de cel puţin două judeţe şi de cel mult patru judeţe, în funcţie de numărul şi de suprafaţa ocupată de localităţile rurale din judeţele respective, ca şi de specificul cultural al fiecărei zone în parte, astfel încât să se asigure un echilibru al teritoriilor de competenţă pentru fiecare comisie zonală în parte, în raport cu celelalte comisii zonale.

(3) Fiecare comisie zonală este formată din 11 membri, artişti, arhitecţi, urbanişti ori specialişti din domeniul artelor vizuale şi/sau critici de artă recunoscuţi pentru competenţă profesională şi probitate morală, care sunt reprezentativi pentru zona respectivă.

(4) În vederea evitării conflictului de interese, fiecare membru al comisiei zonale pentru monumentele de for public va semna o declaraţie de imparţialitate, conform Anexei.

(5) Membrii comisiilor zonale sunt numiţi, de ministrul culturii şi cultelor, prin ordin, pentru un mandat de trei ani, ce poate fi reînnoit, consecutiv, o singură dată.

(6) Secretariatul fiecărei comisii zonale este asigurat de către un funcţionar public din cadrul serviciului deconcentrat al Ministerului Culturii şi Cultelor, numit prin ordin al ministrului culturii şi cultelor. 

(7) Pentru teritoriul de competenţă al comisiilor zonale, avizul privind concepţia artistică a monumentului de for public se eliberează, în numele Ministerului Culturii şi Cultelor, de serviciul deconcentrat al acestuia, care asigură funcţionarea comisiei zonale.

(8) Membrii comisiilor zonale pentru monumente de for public, primesc o indemnizaţie lunară, pentru lunile în care Comisia se întruneşte, reprezentând 20% din indemnizaţia lunară a unui secretar de stat, la care se adaugă decontarea cheltuielilor de participare la lucrările comisiei.”
 (Amendament propus de Comisie d-na deputat Monica Octavia Muscă, şi d-nii deputaţi Petre Străchinaru, Emilian Valentin Frâncu, Zamfir Dumitrescu) 
	Pentru a fi introduse prevederi clare referitoare la comisiile zonale.

	11.
	Art..9. – (1) În termen de 60 de zile de la data intrării în vigoare a prezentei legi, autorităţile publice şi instituţiile sau serviciile publice subordonate acestora, după caz, vor transmite serviciilor publice deconcentrate ale Ministerului Culturii şi Cultelor situaţia monumentelor de for public aflate în administrare şi care întrunesc condiţiile prevăzute la art. 5.

(2) În termenul prevăzut la alin. (1) autorităţile administraţiei publice locale ori instituţiile sau serviciile publice subordonate acestora vor identifica construcţiile sau amenajările având caracteristicile monumentelor de for public, dar care nu întrunesc condiţiile prevăzute la art. 5.
(3) Constatările potrivit alin. (2) se vor comunica serviciilor publice deconcentrate ale Ministerului Culturii şi Cultelor, urmând ca acestea să analizeze situaţiile existente şi să propună măsuri de intrare în legalitate, după caz.
	  Articolul 9 se renumerotează, devine art. 8, se modifică şi va avea următorul cuprins:
„Art. 8. – (1) În termen de 60 de zile de la data intrării în vigoare a prezentei legi, autorităţile publice şi instituţiile sau serviciile publice subordonate acestora, după caz, vor transmite serviciilor publice deconcentrate ale Ministerului Culturii şi Cultelor situaţia monumentelor de for public aflate în administrare şi care întrunesc condiţiile prevăzute la art. 3.
(2) În termenul prevăzut la alin.(1), autorităţile administraţiei publice locale ori instituţiile sau serviciile publice  subordonate acestora vor identifica construcţiile sau amenajările având caracteristicile monumentelor de for public, dar care nu întrunesc condiţiile prevăzute la art. 3.
(3) Constatările, potrivit alin. (2), se vor comunica serviciilor publice deconcentrate ale Ministerului Culturii şi Cultelor, urmând ca acestea să analizeze situaţiile existente şi să propună măsuri de intrare în legalitate, după caz.”
(Amendament propus de Comisie)  
	Din motive de tehnică legislativă.

	12.
	Art. 10. – Nerespectarea dispoziţiilor art. 7. constituie contravenţie, dacă faptele nu au fost săvârşite astfel încât să constituie infracţiuni conform legii penale şi se sancţionează cu amendă de la 10.000 lei la 20.000 lei. Prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, se aplică în mod corespunzător.
	Articolul 10 se renumerotează, devine art. 9, se modifică şi va avea următorul cuprins:

„Art. 9. – (1) Nerespectarea dispoziţiilor art. 5 constituie contravenţie, dacă fapta nu a fost săvârşită astfel încât să  constituie infracţiune, conform legii penale şi se sancţionează cu amendă de la 10.000 lei la 20.000 lei. 
(2) Prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu  modificările şi completările ulterioare, se aplică în mod corespunzător.
(3) Constatarea contravenţiilor prevăzute la alin. (1) şi aplicarea sancţiunilor se efectuează de către împuterniciţi ai Ministerului Culturii şi Cultelor şi/sau ai serviciilor publice deconcentrate ale acestuia, după caz.”
(Amendament propus de Comisie)  
	Din motive de tehnică legislativă. şi pentru stabilirea modului de constatare a contravenţiilor şi de aplicare a sancţiunilor. 

	13.
	
	După articolul 9 se introduc două articole noi, art.10  şi art. 11 care vor avea următorul cuprins:

„Art. 10. – (1) Autorităţile administraţiei publice au obligaţia să asigure protejarea şi punerea în valoare a monumentelor de for public aflate în administrarea lor. 

(2) Distrugerea sau degradarea monumentelor de for public se sancţionează potrivit prevederilor Codului penal.

Art.11.- Anexa cuprinzând textul declaraţiei de imparţialitate  face parte integrantă din prezenta lege.”
(Amendamente propuse de dl. deputat Petre Străchinaru şi de d-na deputat Monica Octavia Muscă)  
	Pentru introducerea unor prevederi privind responsabilitatea 

autorităţilor administraţiei publice.

Din motive de tehnică legislativă.

	14.
	
	După articolul 11 se introduce anexa care va avea următorul cuprins:

                              „Anexă

Declaraţie de imparţialitate

Subsemnatul/Subsemnata ……………………….., în calitate de membru al Comisiei Naţionale pentru Monumente de For Public/Comisiei Zonale…., declar, pe propria răspundere, că nici eu, nici rudele ori afinii mei până la gradul al II-lea, inclusiv, nu avem nici un interes patrimonial sau nepatrimonial în legătură cu acordarea unei subvenţii pentru realizarea unui monument de for public avizat de Comisie.

Confirm că, în situaţia în care descopăr, în cursul acţiunii de avizare, că mă aflu în această situaţie, voi declara imediat acest lucru şi mă voi retrage.

Sub sancţiunea aplicabilă infracţiunii de fals în declaraţii, declar că am verificat datele din prezenta declaraţie şi, în conformitate cu informaţiile furnizate, o declar completă şi corectă.
Semnătura
..........................................

Data 
...........................”

(Amendament propus de d-na deputat Monica Octavia Muscă)
	Pentru introducerea unor prevederi care să înlăture posibilitatea unor abuzuri şi a conflictelor de interese.


Comisia a propus aprobarea proiectului cu unanimitatea voturilor celor prezenţi în  sală în momentul votării.



PREŞEDINTE, 








   SECRETAR,

         Dumitru AVRAM
   Expert,











           Cristina DAN








                       

